GREEK SUPREME COURT DECISION

Decision ID: 8/2024
Decision Number: 8
Decision Year: 2024
Department: κατοίκου ..., κατά του ΝΠΔΔ με την επωνυμία "ΔΗΜΟΣ ΜΑΡΚΟΠΟΥΛΟΥ ΜΕΣΟΓΑΙΑΣ", το οποίο εδρεύει στο Μαρκόπουλο Αττικής Πλ. Δημοσθένους και Σωτηρίου 1, όπως νόμιμα εκπροσωπείται, με την οποία αυτή παραπονείται για τη μη συμμόρφωση του καθ'ου προς την υπ' αριθμ. 3047/2022 απόφαση του Μονομελούς Πρωτοδικείου Αθηνών (διαδικασίας ασφαλιστικών μέτρων (αρ. έκθ. κατ. 5/23.04.2024) αίτηση της Ά. Μ. του Μ.)
Court Section: Unknown

Judges: Unknown

COURT COMPOSITION AND PROCEEDINGS
Unknown

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά το άρθρο 1 εδ.α, β και γ ν.3068/2002, όπως το εδ. γ προστέθηκε με το άρθρο 20 ν.3301/2004: "Το Δημόσιο, οι οργανισμοί τοπικής αυτοδιοίκησης και τα λοιπά νομικά πρόσωπα δημοσίου δικαίου έχουν υποχρέωση να συμμορφώνονται χωρίς καθυστέρηση προς τις δικαστικές αποφάσεις και να προβαίνουν σε όλες τις ενέργειες που επιβάλλονται για την εκπλήρωση της υποχρέωσης αυτής και για την εκτέλεση των αποφάσεων. Δικαστικές αποφάσεις κατά την έννοια του προηγούμενου εδαφίου είναι όλες οι αποφάσεις των διοικητικών, πολιτικών, ποινικών και ειδικών δικαστηρίων που παράγουν υποχρέωση συμμόρφωσης ή είναι εκτελεστές κατά τις οικείες δικονομικές διατάξεις και τους όρους που κάθε απόφαση τάσσει. Δεν είναι δικαστικές αποφάσεις κατά την έννοια του παρόντος και δεν εκτελούνται οι εκτελεστοί τίτλοι που αναφέρονται στις περιπτώσεις των εδαφίων γ - ζ της παρ. 2 του άρθρου 904 Κ.Πολ.Δ. πλην των κηρυχθεισών εκτελεστών αλλοδαπών δικαστικών αποφάσεων". Κατά την έννοια των πιο πάνω διατάξεων ως δικαστική απόφαση που παράγει υποχρέωση συμμόρφωσης κατά τη διαδικασία του ν.3068/2002 νοείται η οριστική καταψηφιστική απόφαση που έχει εκδοθεί κατά την τακτική ή κάποια ειδική διαδικασία και επιλύει οριστικά τη διαφορά, κατέστη δε τελεσίδικη, παρέχουσα κατά το άρθρο 904 παρ.1 και 2α Κ.Πολ.Δ. δυνατότητα αναγκαστικής εκτέλεσης και παράγουσα αντίστοιχη υποχρέωση συμμόρφωσης. Εξάλλου κατά μεν το άρθρο 682 παρ.1 εδ.α Κ.Πολ.Δ. κατά την ειδική διαδικασία των άρθρων 683 έως 703 τα δικαστήρια, σε επείγουσες περιπτώσεις ή για να αποτραπεί επικείμενος κίνδυνος, μπορούν να διατάζουν ασφαλιστικά μέτρα για την εξασφάλιση ή διατήρηση ενός δικαιώματος ή τη ρύθμιση μιας κατάστασης και να τα μεταρρυθμίζουν ή να τα ανακαλούν, κατά δε το άρθρο 695 του ίδιου κώδικα η απόφαση των ασφαλιστικών μέτρων ισχύει προσωρινά και δεν επηρεάζει την κύρια υπόθεση. Με βάση όλα τα ανωτέρω, ως δικαστική απόφαση που παράγει υποχρέωση συμμόρφωσης κατά τη διαδικασία του ν.3068/2002 δεν νοείται η απόφαση που εκδόθηκε κατά τη διαδικασία των ασφαλιστικών μέτρων, η οποία έχει προσωρινή μόνο ισχύ και δεν επιλύει οριστικά τη διαφορά [ΑΠ (Συμβ.ν.3068/2002) 17/2017, ΑΠ (Συμβ.ν.3068/2002) 16/2015]. Περαιτέρω, κατά το άρθρο 94 παρ. 4 εδ. γ` του Συντάγματος, οι δικαστικές αποφάσεις εκτελούνται μεν αναγκαστικά και κατά του Δημοσίου, των οργανισμών τοπικής αυτοδιοίκησης και των νομικών προσώπων δημοσίου δικαίου, πλην όμως, κατά το άρθρο 909 περ.1 Κ.Πολ.Δ. προσωρινή εκτέλεση δεν μπορεί να διαταχθεί κατά του δημοσίου, των δήμων και των κοινοτήτων [ΑΠ (Συμβ.ν.3068/2002) 16/2015]. Τέλος κατά μεν το άρθρο 2 παρ.1 του ν.3068/2002 η αρμοδιότητα για τη λήψη των προβλεπόμενων στο άρθρο 3 αυτού μέτρων για τη συμμόρφωση της διοίκησης προς τις δικαστικές αποφάσεις ανατίθεται σε τριμελές συμβούλιο, η σύνθεση του οποίου ορίζεται στο ίδιο άρθρο, κατά δε το άρθρο 3 παρ.1 του π.δ.61/2004, με το οποίο ρυθμίζονται τα της διαδικασίας ελέγχου της συμμόρφωσης της διοίκησης προς τις δικαστικές αποφάσεις: "Το συμβούλιο συντάσσει πρακτικό μέσα σε δύο μήνες από τότε που περιέρχεται σ' αυτό η αίτηση, με το οποίο, εφόσον συντρέχει περίπτωση, καλεί την αρχή να υποβάλει στοιχεία και απόψεις, σύμφωνα με το άρθρο 3 παρ.1 του ν. 3068/2002. Σε αντίθετη περίπτωση, απορρίπτει την αίτηση με απόφαση, η οποία περιέχει συνοπτική αιτιολογία". Στην προκειμένη περίπτωση με την υπό κρίση από 23.04.2024 (αρ.εκθ.κατ.5/23.04.2024) αίτηση η αιτούσα εκθέτει ότι με την 3047/2022 απόφαση του Μονομελούς Πρωτοδικείου Αθηνών, που εκδόθηκε κατά τη διαδικασία των ασφαλιστικών μέτρων, υποχρεώθηκε ο καθ'ου ΟΤΑ με την επωνυμία "Δήμος Μαρκοπούλου-Μεσογαίας") να αποδέχεται προσωρινά τις υπηρεσίες της στα καθήκοντα (τομέας καθαριότητας) και στη θέση (εργάτρια καθαριότητας) που θα απασχολείτο έως τη λήξη της σύμβασής της εργασίας της (σύμβασης εργασίας ιδιωτικού δικαίου ορισμένου χρόνου), καταβάλλοντας τις νόμιμες αποδοχές της, με την απειλή χρηματικής ποινής τριακοσίων (300) ευρώ για κάθε ημέρα που δεν θα αποδεχόταν προσωρινά τις υπηρεσίες της και ότι ο καθ'ου ΟΤΑ με την 58/2024 απόφαση του Δημάρχου του, κατήγγειλε τη σχέση εργασίας της, λόγω σπουδαίου λόγου, συνισταμένου στην δήθεν τέλεση από την ίδια πειθαρχικών παραπτωμάτων και έπαυσε από 15.02.2024 να αποδέχεται προσωρινά τις υπηρεσίες της, παραβιάζοντας την πιο πάνω απόφαση, που εκδόθηκε με τη διαδικασία των ασφαλιστικών μέτρων. Ότι, ο καθ'ου, παρά την κατάθεση σε αυτόν της με αρ.πρωτ. 3383/15.02.2024 αίτησης-διαμαρτυρίας της, αλλά και παρά την επίσπευση σε βάρος του αναγκαστικής εκτέλεσης της πιο πάνω απόφασης των ασφαλιστικών μέτρων, αρνείται να συμμορφωθεί προς την ως άνω δικαστική απόφαση. Ζητεί δε, να διαπιστωθεί η αδικαιολόγητη μη συμμόρφωση του καθ'ου προς την απόφαση αυτή από 15.02.2024 και να του επιβληθούν οι οριζόμενες εκ του νόμου 3068/2002 χρηματικές κυρώσεις. Με αυτό το περιεχόμενο και αίτημα η αίτηση είναι απορριπτέα, ως μη νόμιμη, διότι η απόφαση, την οποία επικαλείται η αιτούσα, εκδοθείσα κατά τη διαδικασία των ασφαλιστικών μέτρων, δεν περιλαμβάνεται, όπως ήδη έχει εκτεθεί, στις αποφάσεις που παράγουν υποχρέωση συμμόρφωσης κατά τη διαδικασία του ν.3068/2002, πέραν του ότι, όπως επίσης έχει ήδη εκτεθεί, αποκλείεται η προσωρινή εκτέλεση κατά του δημοσίου, των δήμων και των κοινοτήτων.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την από 23 Απριλίου 2024 (αρ. εκθ. κατ. 5/23.04.2024) αίτηση της Ά. Μ. του Μ.. Κρίθηκε αποφασίστηκε και εκδόθηκε στην Αθήνα, στις 23 Μαΐου 2024. Η ΠΡΟΕΔΡΟΣ Ο ΓΡΑΜΜΑΤΕΑΣ << Επιστροφή Πρωτότυπο κείμενοΑξιολογήστε αυτήν τη μετάφρασηΤα σχόλιά σας θα χρησιμοποιηθούν για τη βελτίωση της Μετάφρασης Google

LEGAL REFERENCES
Articles Referenced: άρθρο 1 εδ.α, άρθρο 20, άρθρου 904, άρθρο 904 παρ.1, άρθρο 682 παρ.1 εδ.α, άρθρων 683, άρθρο 695, άρθρο 94 παρ. 4 εδ. γ, άρθρο 909, άρθρο 2 παρ.1 του ν.3068/2002, άρθρο 3, άρθρο 3 παρ.1, άρθρο 3 παρ.1 του ν. 3068/2002, άρθρων 683 έως 703, άρθρο 1, άρθρο 904, άρθρο 682, άρθρο 94, άρθρο 2
Article Codes: nan
Law References: ν.3068/2002
Total Articles Cited: 14

DATES MENTIONED: 23-04-2024|15-02-2024|23-05-2024

SOURCE: https://areiospagos.gr/nomologia/apofaseis_DISPLAY.asp?cd=6Z8VDJD5IGW4GFOTKQ2Z5QXV6W046V&apof=8_2024&info=Νόμου 3068 -  Ανευ πινακίου